ՀԻՄՆԱՎՈՐՈՒՄ

             Ֆուտզալի Հայաստանի Հանրապետության հավաքականի կազմում հանդես գալու  նպատակով Հայաստանի Հանրապետություն է հրավիրվել և Հայաստանի Հանրապետության Նախագահի 2026 թվականի հունվարի 13-ի N ՆՀ-8-Ա հրամանագրով քաղաքացիություն է շնորհվել Պուտրուս Իգորի Վասիլևին (ծնված` 1997 թվականի փետրվարի 11-ին, զինհաշվառումը՝ Երևանի N 2 Զ/Կ):
            Պուտրուս Իգորի Վասիլևը, ֆուտզալի Հայաստանի Հանրապետության հավաքականի կազմում, մասնակցելու  է  ֆուտզալի ուսումնամարզական հավաքներին  և միջազգային մրցումներին: Նա արդեն երեք անգամ մասնակցել է ֆուտզալի հավաքականի խաղերին:
                Արամ Արայի Խամոյանին (ծնված` 2000 թվականի հունվարի 10-ին, հաշվառման հասցեն՝ ՀՀ, Արագածոտնի մարզ, Բազմաբերդ, փ. 1, տ. 66, զինհաշվառումը՝  Արագածոտնի Մարզի Զ/Կ), որպես ֆուտբոլի Հայաստանի Հանրապետության ազգային հավաքականի անդամ, վերջին տարկետումը տրամադրվել է Հայաստանի Հանրապետության կառավարության 18.07.2024 թ. N 1104-Ա որոշմամբ՝ մինչև 26 տարին լրանալը՝ 10.01.2026 թ.), շարունակում է հանդիսանալ ֆուտբոլի Հայաստանի Հանրապետության ազգային հավաքականի անդամ:
           Արա Անդրանիկի Աղանյանին (ծնված՝ 2000 թվականի մայիսի 25-ին, հաշվառման հասցեն՝ ՀՀ Շիրակի մարզ, ք. Գյումրի, Լ. Լիսինյան փ., տուն 5/2, զինհաշվառումը՝ ՀՀ Շիրակի մարզի Զ/Կ և Ռաֆիկ Արմենի Հարությունյանին (ծնված` 2000 թվականի մայիսի 17-ին, հաշվառման հասցեն՝ ՀՀ Շիրակի մարզ, ք. Գյումրի, Գ. Նժդեհի փ., շ. 13, բն. 5, զինհաշվառումը՝ ՀՀ Շիրակի մարզի Զ/Կ)  ծանրամարտ մարզաձևում ունեցած նվաճումների համար ՀՀ կառավարության համապատասխան որոշումներով տրամադրվել է տարկետում՝ մինչև նրանց 26 տարին լրանալը, որը համընկնում է 2026 թվականի ամառային զորակոչի հետ: Տրամադրված տարկետումներից հետո նշված մարզիկները նոր նշանակալի նվաճումներ են գրանցել՝ Արա Անդրանիկի Աղանյանը ծանրամարտի Եվրոպայի 2026 թվականի առաջնության 2-րդ մրցանակակիր է դարձել, ծանրամարտի Եվրոպայի 2025 թվականի առաջնությունում զբաղեցրել է 4-րդ տեղը, Ռաֆիկ Արմենի Հարությունյանը ծանրամարտի Եվրոպայի 2025 թվականի առաջնության 2-րդ մրցանակակիր է դարձել:
 Արթուր Ռաֆիկի Դավթյանը (ծնված` 2002 թվականի օգոստոսի 27-ին, հաշվառման հասցեն՝ ՀՀ, ք. Երևան, Դավթաշեն, Ձոր 1 թղմ., տ. 44, զինհաշվառումը՝ Երևանի  N 1 Զ/Կ, ներկայացվում է շարքային կազմի պարտադիր զինվորական ծառայությունից ազատման՝ որպես շախմատի միջազգային գրոսմայստերի կոչում ունեցեղ մարզիկ:               
                   Ելնելով վերոգրյալից, անհրաժեշտություն է առաջացել վերը նշված մարզիկներին ազատել շարքային կազմի պարտադիր զինվորական ծառայությունից՝ հիմք ընդունելով Հայաստանի Հանրապետության կառավարության 2019 թվականի փետրվարի 15-ի «Քաղաքացուն բացառիկ դեպքերում պարտադիր զինվորական ծառայությունից ազատելու կարգը սահմանելու մասին» № 89-Ն որոշման հավելվածի 2-րդ կետի 2-րդ, 2.1-ին և 2.2-րդ ենթակետերը: 
                    Կապը ռազմավարական փաստաթղթերի հետ: «Մարզիկներ Պուտրուս Իգորի Վասիլևին, Արամ Արայի Խամոյանին,  Արա Անդրանիկի Աղանյանին, Ռաֆիկ Արմենի Հարությունյանին և Արթուր Ռաֆիկի Դավթյանին շարքային կազմի պարտադիր զինվորական ծառայությունից ազատելու մասին» Հայաստանի Հանրապետության կառավարության որոշման ընդունումը բխում է Հայաստանի Հանրապետության կառավարության 2021-2026 թվականների ծրագրից (կետ 4.8 «ՍՊՈՐՏ»): Որոշման ընդունումը՝ ի կատարումն նշված ռազմավարական փաստաթղթի, խթանելու է Հայաստանի Հանրապետությունում ֆիզիկական կուլտուրայի և սպորտի զարգացումը, հնարավորություն է ստեղծելու միջազգային մրցասպարեզներում մարզական նոր նվաճումներ գրանցելու համար:     

